Dnes podvečer prišla informácia, ktorá nás zarmútila. Do kynologického neba odišiel vo veku 70 rokov MVDr. Stanislav Bučko. Bol nielen jedným zo zakladajúcich členov nášho klubu, ale aj jeho dlhoročným podpredsedom. Z teriérskych plemien sa venoval welsh teriérom, ale po jeho boku sme mali možnosť vidieť aj bíglov, pointrov a jazvečíkov. Niekoľko rokov pôsobil taktiež ako predseda Klubu chovateľov bíglov na Slovensku. Bol rozhodcom pre exteriér 3., 4. a 7. skupiny FCI. Bratislavčanom určite nebude neznáma veterinárna ambulancia na Karpatskej ulici, kde dlhé roky pôsobil. Rozhovory s ním na rôzne témy z oblasti kynológie boli vždy veľmi inšpiratívne. Patril k tým, ktorí svoj názor povedali veľmi otvorene a úprimne. Patrí mu veľká vďaka za to, čo pre SKCHTaF a pre slovenskú kynológiu urobil! Česť jeho pamiatke!